CELEX: 52010DP0252
Language: da
Date: 2010-07-06 00:00:00
Title: Anmodning om beskyttelse af Valdemar Tomaševskis parlamentariske immunitet Europa-Parlamentets afgørelse af 6. juli 2010 om anmodning om beskyttelse af Valdemar Tomaševskis immunitet og privilegier (2010/2047(IMM))

2.12.2011   
            
            
               DA
            
            
               Den Europæiske Unions Tidende
            
            
               CE 351/137
            
         Tirsdag den 6. juli 2010Anmodning om beskyttelse af Valdemar Tomaševskis parlamentariske immunitet
   P7_TA(2010)0252
   Europa-Parlamentets afgørelse af 6. juli 2010 om anmodning om beskyttelse af Valdemar Tomaševskis immunitet og privilegier (2010/2047(IMM))
   2011/C 351 E/22
   
      Europa-Parlamentet,
   der henviser til anmodning om beskyttelse af Valdemar Tomaševskis immunitet, indgivet til formanden for Europa-Parlamentet, dateret den 2. februar 2010 og meddelt på plenarmødet den 24. marts 2010,
   der har hørt Valdemar Tomaševski, jf. forretningsordenens artikel 7, stk. 3,
   der henviser til artikel 8 og 9 i protokollen (nr. 7) vedrørende Den Europæiske Unions privilegier og immuniteter, der er knyttet som bilag til traktaterne, og til artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
   der henviser til statutten for Europa-Parlamentets medlemmer, vedtaget den 28. september 2005,
   der henviser til forretningsordenens artikel 6, stk. 2, og artikel 7,
   der henviser til betænkning fra Retsudvalget (A7-0214/2010),
   
               A.
            
            
               der henviser til, at Valdemar Tomaševski er medlem af Europa-Parlamentet,
            
         
               B.
            
            
               der henviser til, at Valdemar Tomaševski ikke retsforfølges i den forstand, der er omhandlet i artikel 8 i protokollen, og at sagen derfor ikke drejer sig om parlamentarisk immunitet,
            
         
               C.
            
            
               der henviser til, at »adfærdskodeksen for statens politikere«, der er vedtaget ved lov af 19. september 2006 (N.X-816), og som Republikken Litauens centrale etiske kommission (VTEK), der er et politisk organ nedsat ved lov af 1. juli 2008 (N.X-1777), sikrer efterlevelsen af, ifølge sine egne bestemmelser også er gældende for de MEP'er, der er valgt i Litauen,
            
         
               D.
            
            
               der henviser til, at VTEK den 22. januar 2010 traf en afgørelse på grundlag af ovennævnte adfærdskodeks om at give en »offentlig formaning« til Valdemar Tomaševski vedrørende hans politiske aktiviteter som MEP,
            
         
               E.
            
            
               der henviser til, at det er fastsat i artikel 2 i statutten for Europa-Parlamentets medlemmer (1), at »Medlemmerne er frie og uafhængige«,
            
         
               F.
            
            
               der henviser til princippet om EU-rettens forrang,
            
         
               G.
            
            
               der henviser til, at den aktuelle afgørelse såvel som den litauiske lovgivning, der ligger til grund, udgør et brud på EU-retten, eftersom de ikke overholder de principper om frihed og uafhængighed for MEP'er, som er fastsat i medlemsstatuttens artikel 2,
            
         
               H.
            
            
               der henviser til, at det påhviler Kommissionen som traktaternes vogter at indlede en overtrædelsesprocedure mod Republikken Litauen i medfør af artikel 258 i traktaten om Den Europæiske Unions funktionsmåde,
            
         
               1.
            
            
               anmoder Kommissionen om at gribe ind over for de litauiske myndigheder for at sikre overholdelse af EU-retten, om nødvendigt ved at indlede overtrædelsesprocedure i medfør af artikel 258 i traktaten om Den Europæiske Unions funktionsmåde;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til Kommissionen og de relevante myndigheder i Republikken Litauen.
            
         
      (1)  EUT L 262 af 7.10.2005, s. 1.